KS Daily View 19 ส.ค. 2022
19 สิงหาคม 2565

KS Daily View 19.08.2022 > ตลาด Wait&see รอประชุม Jackson Hole วันนี้ ศคบ.ผ่อนคลายโควิดเป็นโรคติดต่อต้องเฝ้าระวัง บวกต่อหุ้นเปิดเมือง SET วันนี้คาดแกว่งตัว 1616-1640 จุด หุ้นแนะนำวันนี้ AEON
ต่างประเทศ :  ปัจจัยในภาพใหญ่ยังไม่ได้มีอะไรใหม่ ตลาดหุ้นฝั่งพัฒนาแล้วเมื่อคืนฟื้นตัวอีกครั้งหลังจากปรับลงในช่วงกลางสัปดาห์ อาทิ ดัชนี Dow Jones 0.06%DoD, ดัชนี S&P500 0.23%DoD,ดัชนี Nasdaq 0.21%DoD โดยหลักๆเมื่อคืนมีรายงานดัชนีชี้นำเศรษฐกิจ 2 ตัวเลขสำคัญคือ ฝั่งสหรัฐ คือรายงานยอดขายบ้านมือสอง(Existing Home Sales)สหรัฐฯ เดือน ก.ค. ออกมา 4.81ล้านหลังซึ่งต่ำกว่าคาดและ -5.9% MoM บ่งชี้ว่าภาคอสังหาสหรัฐชะลอตัวต่อเนื่อง ซึ่งเป็นการตอกย้ำโอกาสที่เงินเฟ้อสหรัฐผ่านจุด Peak  ทำให้คาด Fed จะไม่เร่งขึ้นดอกเบี้ยในการประชุมที่เหลือของปีนี้ ซึ่งปัจจุบันตลาด Fed funds futures ให้น้ำหนัก 64.5% ว่า Fed จะขึ้นดอกเบี้ย 50bps. และอีก 35.5% ว่าเฟดจะขึ้น 75bps. ในการประชุมเดือน ก.ย.  ส่วนฝั่งยุโรปเมื่อคืนมีรายงานเงินเฟ้อยุโรป เดือน ก.ค. +8.9% เพิ่มจากเดือน มิ.ย. +8.6% ซึ่งตลาดประเมินว่าเงินเฟ้อยุโรปยังไม่ผ่านจุดสูงสุด(Peak) สอดคล้องกับรายงานเงินเฟ้ออังกฤษที่ประกาศออกมากลางสัปดาห์ที่ผ่านมา +10.1% ระดับสูงสุดนับตั้งแต่เดือน ก.พ.1982  ตามที่ KS ประเมินคือ  เงินเฟ้อฝั่งยุโรปไม่ได้มีความสัมพันธ์ฝั่งสหรัฐ เนื่องจากโครงสร้างเงินเฟ้อแตกต่างกัน  แต่ระยะสั้นตลาดอาจจะกังวลทำให้ Bond yields ทั้งในสหรัฐและยุโรปแกว่งตัวขึ้น  ถือเป็น Sentiment ในการเก็งกำไรระยะสั้นในหุ้นกลุ่มประกันชีวิต อาทิ BLA  แต่ในระยะกลาง-ยาว KS ยังคงมุมมองว่า Bond yields ในหลายประเทศทั่วโลกได้ผ่านจุด Peak ไปแล้ว
สัปดาห์หน้า KS ประเมินตลาดหุ้นทั่วโลกจะแกว่งตัวลงในช่วงครึ่งสัปดาห์แรกและอยู่ในโหมด Wait&see รอ 1.)การประชุม Jackson Hole วันที่ 25-27 ส.ค. KS ให้น้ำหนักในทางที่ Fed จะส่งสัญญาณไม่เร่งขึ้นดอกเบี้ย รวมถึงการทำ QT คาดตลาดหุ้นโลกมีโอกาสปรับขึ้น
2.)ติดตามรายงานตัวเลข Core PCE ของสหรัฐฯ เดือน ก.ค. ตลาดคาด +0.3%MoM ชะลอจาก +0.6%MoM ในเดือน มิ.ย.   โดยรวมยังคงมุมมองตลาดหุ้นสหรัฐจะพักฐานช่วงสั้น ระยะกลางยังคงมุมมองบวกในระยะกลางต่อตลาดหุ้นสหรัฐ โดยเฉพาะหุ้นกลุ่ม Growth และ Technology   ตลาดหุ้นยุโรปคาดยังแกว่ง Sideway ปัจจัยกดดันทั้งความกังวลเงินเฟ้อที่ยังสูงและความเสี่ยงเศรษฐกิจถดถอย  ส่วนตลาดหุ้นฝั่งเอเซีย คาด Sideway โดยจีนแรงกดดันยังมาจากเศรษฐกิจที่ชะลอจาก นโยบาย Zero Covid และประเด็น Geopolitic Risk
ในประเทศ :  ตลาดหุ้นไทยเมื่อวานแกว่งตัวลงตามคาด แต่ต่างชาติยังคงซื้อสุทธิติดต่อกันเป็นวันที่ 9 เมื่อวานซื้อสุทธิอีก 6.1 พันล้านบาท แม้ค่าเงินบาทไม่ได้แข็งค่าแต่ปัจจุบันกลับมาอ่อนค่าต่อเนื่องทะลุแนวต้านระยะสั้นที่ 35.5 บาท เช้านี้ขึ้นมาอยู่ที่ 35.7 บาทอ่อนค่าทำจุดสูงสุดในรอบ 2 สัปดาห์ หรืออ่อนค่ารวม  1.75%นับตั้งแต่จุดต่ำสุดเมื่อวันที่ 12 ส.ค. ซึ่งเป็นผลจากสกุลดอลลาร์ Dollar Index แข็งค่าทำจุดสูงสุดและยืนเหนือ 107.5 จุด  โดยรวมเงินบาทที่อ่อนประเมินเป็น Sentiment จะบวกต่อหุ้นส่งออก (จากการศึกษาของ KS เงินบาทที่อ่อนค่าทุก 1 บาทจะส่งผลบวกต่อ Bottom line โดย SVI +25%, KCE, ASIAN +15%, TU +8%, GFPT +1% แต่ในทางตรงข้ามเงินบาทที่อ่อนจะลบ กลุ่มโรงไฟฟ้า คือ BGRIM -9.9%, EGCO -8.4%,  GULF -6.9% ฯลฯ  
โดย KS ประเมินตลาดหุ้นไทยในช่วงที่เหลือของเดือน ส.ค. จะเคลื่อนไหวตามตลาดหุ้นต่างประเทศ คาดจะแกว่งตัว(Sideway)   ส่วนในวันนี้คาดปัจจัยหนุน SET Index จะมาจากหุ้นกลุ่มพลังงาน คาดได้ Sentiment บวกจากราคา น้ำมันดิบ BRENT +3.1%DoD ปิดที่ 96.59 ดอลลาร์/บาร์เรล ส่วนปัจจัยในประเทศยังมีทิศทางเชิงบวก ทั้งแรงส่งจากภาคการท่องเที่ยวที่ฟื้นตัว เห็นได้จากนักท่องเที่ยวต่างชาติมีทิศทางเพิ่มขึ้น  ล่าสุด ฝั่งจีน เสนอเพิ่มเที่ยวบินโดยสารระหว่างไทย – จีนเป็น 15 เที่ยวบินต่อสัปดาห์ (จากเดิม 3 เที่ยวบินต่อสัปดาห์)  และรัฐบาลยังเดินหน้าผ่อนคลายกิจกรรมเศรษฐกิจ โดยวันนี้ ศบค.ชุดใหญ่ เตรียมลดระดับโรค Covid-19 เป็น "โรคติดต่อต้องเฝ้าระวัง และปรับแผนรักษาตัวเป็น 5+5 บวกต่อหุ้นกลุ่ม Reopening อาทิ BEM, CRC, AEONTS  กลุ่มท่องเที่ยว โรงแรม อาทิ ERW, AWC  
มุมมองตลาดหุ้น  SET วันนี้คาด 1616-1640 จุด หุ้นแนะนำ AEONTS
Top pick :
AEONTS(ราคาทางพื้นฐาน  249.0 บาท)
1.) เป็นหุ้น Reopening ที่ได้ประโยชน์จากการเดินหน้าเปิดเมือง โดยประเมินธุรกิจบัตรเครดิตมีโมเนมันตัมดีในช่วงเศรษฐกิจอ่อนตัวแต่ไม่เกิดภาวะถดถอย (Recession)  จะเป็นปัจจัยหนุนการเติบโตผลประกอบการในช่วงครึ่งหลังของปี
2.)ปัจจัยหนุนในระยะถัดไปจะมาจากแนวโน้มการปรับขี้นค่าแรงขันต่ำในช่วงปลายปีจะบวกต่อกำลังซื้อ
3.)มูลค่าหุ้นถูก ราคาหุ้นอยู่ในโซนล่าง  โดยปัจจุบันหุ้นซื้อขายที่ PER ปี FY2566 ที่ 9 เท่า และ PBV ที่ 1.8 เท่า สอดคล้องกับค่าเฉลี่ย PER ย้อนหลัง 17 ปี
รายงานตัวเลขเศรษฐกิจ
วันศุกร์ ติดตามตัวเลขเงินเฟ้อของญี่ปุ่น เดือน ก.ค. คาด +2.2% YoY ตัวเลข Retail sales ของอังกฤษเดือน ก.ค. คาด -0.2% MoM และ -3.3% YoY
#KS #KSecurities #ลงทุน #Investment #KSTODAY